section_heading: Aktivna služba
paragraph_text: 12. siječnja 2004. isplovljava na svoje prvo putovanje iz Southamptona za Fort Lauderdale na Floridi u SAD-u, s 2620 putnika pod zapovjedništvom kapetana Ronalda Warwicka,<ref><ref>Umirovljen 31, srpnja 2006. Aktualni kapetani su Paul Wright, Bernard Warner, i Christopher Rynd dugogodišnjeg kapetana Queen Elizabeth 2. Program putovanja uključuje transatlantske prelaske, krstarenja na Karibima, Sjevernoj Americi, sjevernoj Europi i Skandinaviji, Sredozemlju i sjevernoj Africi i putovanja oko svijeta. Za vrijeme Olimpijskih igara u Ateni, bio je privezan u Pireju kao hotel, te je tom prigodom ugostio britanskog premijera Blaira, francuskog predsjednika Chiraca, bivšeg američkog predsjednika Busha i košarkašku reprezentaciju SAD-a. U siječnju 2006. krenuo je na put oko Južne Amerike. lijevo|230px|mini|RMS Queen Mary 2 Pri isplovljavanju iz Fort Lauderdalea oštećena je jedna od pogonskih elektro-gondola, što prisiljava brod na smanjenu brzinu. Radi toga Kapetan Warwick odlučuje preskočiti nekoliko južnoameričkih luka gdje je bilo predviđeno pristajanje. Mnogi putnici prijetili su radi toga prosvjedima, dok Cunard Line nije ponudio vratiti novac uplaćen za putovanje. U lipnju, po povratku u Europu oštećeni propeler je uklonjen, a tek u studenome za vrijeme dokovanja u Hamburgu vraćen je popravljen na svoje mjesto. Istom prilikom produžena su krila za 2 metra radi bolje vidljivosti. Cunard Line je kao atrakciju organizirao niz susreta QM2 s bivšim i aktivnim brodovima iste kompanije. 23. veljače 2006. susreo se u Long Beachu u Kaliforniji, SAD, sa svojim slavnim prethodnikom, transatlantikom Queen Mary, koji je od 1967. plutajući hotel u tome gradu, te su izmijenili pozdrave sirenama. 10. siječnja 2007. započeo je svoje prvo, 81 dnevno putovanje oko svijeta. 20 veljače, susreo se u Sydneyu prvi puta s Queen Elizabeth 2, koji je također bio na svjetskoj turneji. Događaj je privukao ogromno zanimanje i izazvao blokadu prometa na mostovima u luci. 13. siječnja 2008., u New Yorku uz vatromet, susreo se s Queen Elizabeth 2 i s Queen Victoria. To je trebao biti prvi i posljednji susret ta tri broda, ali to se ponovilo još jednom u Southamptonu 22. travnja iste godine. Nakon povlačenja transatlantika Queen Elizabeth 2 iz aktivne službe 27. studenog 2008. Queen Mary 2 ostaje jedini prekooceanski putnički brod u službi.